Wonder Girls (խումբ)

**Wonder Girls** (), հարավկորեական հայտնի փոփ խումբ։ Խմբում ներկա պահի դրությամբ չորս հոգի են՝ Սոն Մին, Յե Ընը, Յու Բինը և Հյե Ռիմը։ 

Խումբը գոյություն ունի 2007 թվականից։ Խմբի պրոդյուսեր Պակ Ջին Յոնգը խումբը կազմել է շատ երկար ժամանակ, տարբեր երաժշտական մրցույթներ ու լսումներ կազմակերպելով։ Նրանց հովանավորում է JYP Entertaiment-ը։ 

«Wonder Girls» անունը թարգմանվում է որպես «աղջիկներ, ովքեր կգերեն երկիրը»։ Առաջնելույթ ունենալով 2007 թվականի սկզբին, խումբն ավելի հայտնի դարձավ աշնանը, երբ թողարկեց իր հայտնի «Tell Me» երգը։ Հաջորդ տարիներին աղջիկները թողարկում են ևս մի քանի սինգլեր, որոնք առաջին հորիզոնական են գրավում կորեական հիթ-շքերթներում։ Դրանցից են «So Hot», «Nobody», «2 Different Tears» և «Be My Baby» սինգլերը։ 2008 թվականին աղջիկները ստանում են երկու «Daesang» («Տարվա արտիստ») մրցանակներ։ 

Բացի այդ, 2008 թվականին խումբը ելույթ է ունեցել Jonas Brothers խմբի հետ նրանց համաշխարհային շրջագայությունների ժամանակ ու կատարել է «Nobody» երգի անգլերեն տարբերակը։ 

Ամերիկայում խմբի պրոդյուսերն է Jonas Records լեյբլը։

## Պատմություն
### 2007—2008 թվականներ։ Առաջնելույթ, «The Wonder Begins» և «The Wonder Years»
Խմբի առաջնելույթը կայացել է 2007 թվականի սկզբին նույնանուն շոուի ժամանակ, որը հատուկ նկարահանվում էր MTV հեռուստաալիքով հեռարձակվելու համար։ Առաջին չորս մասերը ներկայացնում էին խմբի չորս անդամների (Սոն Յե, Սո Հի, Հյոնա և Սոն Մի) կենսագրություններն ու նրանց առանձնահատկությունները, իսկ երբ խմբին միացավ նաև Յե Ընը, նրանք առաջին անգամ ելույթ ունեցան Pussycat Dolls խմբի «Don’t cha» երգի պարային տարբերակով։ Նաև նրանք կատարել են իրոնց «Irony» և «It’s Not Love» երգերը։ Սոն Յեն, որպես մենակատար, կատարել է Destiny’s Child-ի «Stand Up for Love» երգը, Հյոնան պարել է, իսկ Յե Ընը, Սոն Մին և Սո Հին կատարել են Janet Jackson-ի «Together Again» երգի քավըր տարբերակը։

Պաշտոնապես խումբն իր մասին հայտնել է «MBC Show! Music Core» հաղորդման ժամանակ, կատարելով իրենց առաջնելույթային «The Wonder Begins» մինի-ալբոմի «Irony» երգը։ Միայն 2007 թվականին վաճառվել է ալբոմի 11 454 օրինակ։ Հաջողակ առաջնելույթից հետո կազմվում է խմբի պաշտոնական ֆան ակումբը, որը ստանում է «Wonderful» անվանումը։ Ինչպես նաև խումբը ունենում է մի քանի համերգներ Չինաստանում, դրան զուգահեռ ստանալով չինարենի դասընթացներ։

Նույն թվականին խմբի որոշ անդամների մոտ ի հայտ են եկել առողջական խնդիրներ։ Հունիսի 25-ին Սո Հին «Հրեշուհիները»(«I like it hot») ֆիլմի նկարահանման ժամանակ վնասել է ծունկը և մեկ ամսով սահմանափակել է շարժումները։ Մնացած աղջիկները շարունակել են ելույթ ունենալ չորս հոգով, մինչև հուլիս։ Հուլիս ամսին Հյոնայի ծնողները հայտնել են, որ իրենց դուստրը պետք է լքի խումբը առողջական խնդիրների՝ քրոնիկական Սուր գաստրոէնտերիտի պատճառով։ Նույն թվականի աշնանը Հյոնայի փոխարեն խմբին է միանում Յու Բինը։ Նրա անձնական պաշտոնական առաջնելույթը կայացել է երեք օր անց Music Bank շոուի ժամանակ «Tell me» երգով։ 
250px|մինի|ձախից|Խմբի առաջին կազմը. (ձախից աջ) Սո Հի, Հյոնա, Սոն Յե, Յե Ըն, Սոն Մի

Հաջորդ շաբաթվա ընթացքում խումբը թողարկել է իր առաջին լիարժեք ալբոմը, որն ուներ «The Wonder Years» անվանումը։ Ալբոմը գլխավոր երգը դարձել էր արդեն հայտնի «Tell me» սինգլը։ Սակայն, քանի որ Յու Բինի մեկ րոպեանոց ռեփը ավելացվել էր ավելի ուշ, ալբոմը չէր պարունակում նոր տարբերակը։ Ավելի ուշ երգը փոփոխության է ենթարկվում, և գործակալությունը պաշտոնապես հայտարարել է, որ 3 րոպե 35 վայրկյանանոց երգը համարվում է ճիշտ տարբերակը։ Սինգլը շատ արագ դարձել է հիթային և գրավել է Կորեայի հիթ-շքերթների ու ռադիոների առաջին հորիզոնականները։ Հասարակ և հեշտ ընկալվող ու հիշվող պարի շնորհիվ երգը սկսել են ծաղրանմանակել։ Տեսանյութերը հայտնվել են համացանցի հայտնի կայքերում, իսկ ամենամեծ տարածումը ստացել է ոստիկանների խմբի կողմից կատարվող պարի տեսանյութը, որոնց ավելի ուշ ելույթի համար հրավիրել են Star King շոու։

2007 թվականի վերջում խումբը սկսել էր կատարել ալբոմի երկրորդ թրեքը՝ «This fool» անունով։ Խմբի երգերը հաճախ հնչել են ռադիոյով, խումբը հաճախ հայտնվել է տարբեր հաղորդումների և հեռուստավիկտորինաների ժամանակ, հրավիրվել է բարձր նորաձևության ցուցադրումների։ Նրանց առավել մեծ հանրաճանաչություն է բերել, հատկապես, այլ խմբերի հետ ելույթները, ինչպիսիք են BIGBANGը և Girls' Generation (խումբ)ը։ MTV հեռուստաալիքը հեռարձակել է «The Wonder Life» ռեալիթի շոուի չորս եթերաշրջան, որտեղ ցուցադրվում էր աղջիկների առօրյա կյանքը։ 

Խումբը Կորեա է վերադարձել 2008 թվականի գարնանը։ Մայիսին, հինգ օրերի ընթացքում, թողարկվել են աղջիկների թիզեր նկարները։ Ավելի ուշ տեղադրվել է խմբի նոր երգի թիզերը։ Նույն ժամանակահատվածում լուրեր են տարածվել, որ Հյոնան պետք է վերադառնա խումբ, սակայն այդ լուրերը հերքվել են կազմակերպության ներկայացուցիչների կողմից։ 2008 թվականի մայիսի 22-ին խումբը թողարկել է իր նոր սինգլը, որը կրում էր «So hot» անունը։ Երգը միանգամից զբաղեցրել է հիթ-շքերթների բարձր հորիզոնականներ, իսկ պաշտոնական կայքից տեսահոլովակի ներբեռնումների քանակը գերազանցել է հնարավորը։ Մի քանի օր անց թողարկվել է սինգլ, որը պարունակել է «So Hot», «Tell Me»-ի ռեփ տարբերակը, «This Time» և «You’re Out» երգերը։ 

Չնայած փոքր ժամակահատվածին, աշնանը խումբը թողարկել է նոր սինգլ և «Nobody» երգի լիարժեք տեսահոլովակը, և հաջորդ հանգստյան օրերին ելույթ է ունեցել Music Core-ի, Music Bank-ի և Inkigayo-ի բեմերի վրա։ Երգը գրավում է Music Bank-ի առաջին հորիզոնականն ու այնտեղ մնում չորս շաբաթ անընդմեջ։ Սինգլը նաև ստացել է «Ամսվա լավագույն երգ» մրցանակաը սեպտեմբեր և հոկտեմբեր ամիսների համար։ Ինչպես «Tell me»-ն «Nobody»-ն ևս դարձել է երկրպագուների կողմից նմանակվող։ 

«MNet KM Music Festival Awards» մրցանակաբաշխության ժամանակ խումբը ստացել է երեք մրցանակ՝ «Լավագույն կանացի խումբ», «Լավագույն տեսահոլովակ» («Nobody»), ինչպես նաև «Լավագույն կանացի խումբ» 2008 թվականին։ 2008 թվականին կայացած «Golden Disk Awards» մրցանակաբաշխության ժամանակ խումբը պարգևատրվում է սկավառակների մեծ վաճառքի համար, իսկ «18th Seoul Music Awards» մրցանակաբաշխության ժամանակ ճանաչվել է «Տարվա արտիստ»։ 
250px|մինի|աջից|Խումբը 2008 թվականին «Bucheon World Intangible Cultural Heritage Expo» երեկույթի բացման ժամանակ
2008 թվականի փետրվարին խումբը, որպես հատուկ հյուր, միացել է պրոդյուսեր Պակ Ջին Յոնգի մեկ ամիս տևած շրջագայությանը, որն անց է կացվել Կորեայի ու Ամերիկայի քաղաքներում (ներառյալ Նյու Յորքն ու Լոս Անջելեսը)։ Ինչպես նաև, խումբը օգտվելով առիթից Նյու Յորքում նկարահանում է «Wishing On a Star» երգի տեսահոլովակը։ Նույն թվականի սեպտեմբերին խումբը Virgin Media-ի կարծիքով հայտնվել է ամենաէֆեկտիվ խմբերի ցուցակում, որտեղ ներգրավված էին նաև Pussycat Dolls, Girls Aloud և Danity Kane խմբերը։ 

2008 թվականի հոկտեմբերին խումբը պայմանագիր է կնքել «Creative Artists Agency» (CAA) գործակալության հետ։ 2008 թվականին խումբը վաստակել է շուրջ 12 միլիարդ վոն (մոտավորապես 9 միլիոն դոլլար)։ 

### 2009 թվական։ Առաջնելույթ Ամերիկայում
Խմբի շրջագայությունները սկսվել են 2009 թվականի փետրվարի 28-ից Բանգկոկում։ WG-ն համերգներ է անց կացրել ԱՄՆ-ում, հյուրընկալվելով Լոս Անջելեսում մարտի 5-ին, Լա Միրադայում մարտի 6-ին և Նյու Յորքում մարտի 8-ին։ Ինչպես նաև նրանք ելույթ են ունեցել MTV Iggy-ի բեմում մարտի 10-ին։

Խումբը վերադարձել է Հարավային Կորեա՝ մարտի վերջին համերգներ անց կացնելով Սեուլում և Բուսանում։ Շրջագայությունից հետո Wonder Girls-ը թողարկել է «Now» երգի տեսահոլովակը, որն իրենց երրորդ ալբոմից էր։ LG ընկերության գովազդի համար նկարահանված տարբերակը, որը ցույց էր տալիս միայն պարը, թողարկվել է 2009 թվականի ապրիլի 9-ին։ Բացի այդ, խումբը նաև իր էջն է բացում MySpace-ում։ Այդ էջում հայտնել են, որ խումբ իր առաջնելույթային անգլերեն երգը կթողարկի 2009 թվականի ամռանը և այն կլինի «Nobody» երգի անգլալեզու տարբերակը։

2009 թվականի հունիսի JYP Ent.-ը հայտնել է, որ Wonder Girls-ը պետք է ելույթ ունենա Jonas Brothers-ի հետ իրենց շրջագայությունների ժամանակ։ Ընկերությունը նաև հայտարարել է, որ առաջին ամերիկյան սինգլը կլինի «Nobody»-ին, իսկ դրանից հետո կթողարկվի «Tell Me»-ն։ Ավելի ուշ հայտնի է դարձել, որ Սո Հին ու Սոն Մին պետք է թողնեն ուսումը, որպեսզի լավ կենտրոնանան ամերիկյան առաջնելույթի համար։

Աղջիկները «Nobody» երգի անգլալեզու տարբերակը թողարկում են 2009 թվականի հունիսի 26-ին՝ Jonas Brothers-ի հետ միասին շրջագայությունից մեկ օր առաջ։ Սկզբնապես աղջիկները պայմանագիր էին կնքել 13 համերգների համար, սակայն նրանց հնարավորություն է տրվել 45 համերգների համար։ «Nobody»-ն առաջնելույթ է կատարել «Billboard Hot 100»-ում 2009 թվականի հոկտեմբերին։ Այդ ձևով, Wonder Girls-ը դարձել է առաջին հարավկորեական խումբը, որը ներառվել է այդ հիթ-շքերթում։ 

### 2010 թվական։ Խմբի կազմի փոփոխություն և Համաշխարհային շրջագայություն
2010 թվականի հունվարի 22-ին հայտարարվել է, որ Սոն Մին կլքի խումբը ուսման պատճառով, իսկ նրա տեղը կզբաղեցնի Հյե Ռիմը (Լիմ), ով JYP Ent.-ում փորձաշրջան անցնող էր։ Սոն Մին շարունակել է ելույթ ունենալ խմբի հետ մինչև փետրվարի վերջը, որպեսզի ավարտի բոլոր ծրագրավորված միջոցառումները։

Wonder Girls-ը Ամերիկայի առաջնելույթային ալբոմի համար պատրաստել էին 6 հին երգեր, որոնք թարգմանված էին անգլերեն, և մի քանի նոր երգեր։ Նոր ալբոմը ծրագրավորված էր 2010 թվականի փետրվարին։ Ինչպես նաև խումբը 2010 թվականի հունվարին ծրագրավորել էր սեփական շրջագայությունները, սակայն Սոն Միի խումբը լքելուց հետո ժամանակավորապես հետաձգում են և՛ ալբոմի թողարկումը, և՛ շրջագայություները։ 

Ինչպես Ասիայում, այնպես էլ ամբողջ աշխարհում հանրաճանաչության շնորհիվ, Sony Ericsson-ը աղջիկներին ընտրել է որպես իր ներկայացուցիչներ Ասիական-Խաղաղօվկիանոսյան շրջանում, այսինքն Հարավային Կորեայում, Չինաստանում, Սինգապուրում, Ճապոնիայում, Ինդոնեզիայում, Թայվանում, ինչպես նաև Ավստրալիայում և Նոր Զելանդիայում։ Այդ հայտարարությունից հետո խումբը հյուրընկալվել է Սինգապուրում, որտեղ անց են կացրել մամլո ասուլիս և կատարել են «So Hot», «Tell Me», «Nobody» երգերը։

2010 թվականի ապրիլի 5-ին խումբը հայտարարել է Ամերիկայու և Կանադայում շրջագայությունների մասին, որոնք ներառում են 20 համերգներ։ Շրջագայություններին պետք է միանար նաև 2PM խումբը, որը ելույթ պետք է ունենար 9 համերգներով Վաշինգտոնում, Ատլանտայում, Նյու Յորքում, Չիկագոյում, Հյուսթոնում, Դալասում, Լոս Անջելեսին, Անահայմում և Սան Ֆրանցիսկոյում։ Համերգների ժամանակ պետք է կատարվեին ոչ միայն ամերիկյան երգերը, այլ նաև հայտնի կորեական երգեր, հայտնի երգերի քավըր տարբերակներ և թրեքներ աղջիկների նոր ալբոմից։ Շրջագայությունը սկսվել է 2010 թվականի հունիսի 4-ին Վաշինգտոնում։

Մայիսին այդ ցուցակում ներառվել են նաև ԱՄՆ-ի ու Կանադայի 8 քաղաքներ։

Շրջագայության մասին լուրերի հայտարարումից հետո խումբը նաև ազդարարում է «2 Different Tears» անունով երգի մասին։ Գլխավոր երգը ձայնագրվում է երեք լեզուներով՝ անգլերեն, կորեերեն և չինարեն։ Երգը Youtube-ում թողարկվել է 2010 թվականի մայիսի 15-ին։ Տեսահոլովակում նկարահանվել են Պակ Ջին Յոնգը և կատակերգու Bobby Lee-ն։ Ինչպես նաև նկարահանվել են այդ տեսահոլովակի երեք տարբերակներ տարբեր լեզուներով։ Սինգլը թողարկվել է նույն օրը, ինչպես տեսահոլովակը։ Երկու շաբաթվա ընթացքում՝ մայիսի 15-ից 31-ը, խումբը ելույթ է ունենում կորեական բազմաթիվ հեռուստահաղորդումների բեմերում։ Նրանց առաջին ելույթը կայացել է 2010 թվականի մայիսի 22-ին «M.Net M!Countdown»-ի բեմում։ Մայիսի 27-ին աղջիկները ստացել են իրենց առաջին մրցանակը։ Երկու շաբաթների ընթացքում խումբը հայտնվել է այնպիսի ժամանցային շոուներում, ինչպիսիք են «Win Win», «Happy Together», «Family Outing 2» և «Come to Play» շոուները։ Վերջին ելույթը կայացել է Music Core-ի բեմում՝ 2010 թվականի մայիսի 29-ին։ 

Հուլիսի 29-ին MTV-ն ներկայացրել է «MTV Wonder Girls» հաղորդման չորրորդ եթերաշրջանը։ Հաղորդման մեջ պետք է ցուցադրվեր աղջիկների առօրյա կյանքը Ամերիկայում, նրանց տունը Նյու Յորքում, նաև Մալայզիայում անց կացվելիք «MTV World Stage»-ին նախապատրատումների մասին։ «MTV World Stage»-ը անց է կացվում «Sunway Lagoon Surf Beach»-ում հուլիսի 31-ին։ Շոուն եթե է հեռարձակվում օգոստոսի 21-ից MTV Asia հեռուստաալիքով։ Հուլիսի 30-ից M.net հեռուստաալիքը սկսում է ցուցադրել նոր շոու՝ Made in Wonder Girls անունով։ 

### 2011 թվական։ Վերադարձ Կորեա «Wonder World»-ով
2011 թվականի հունվարին հայտնել է նոր լուր խմբի ալբոմի մասին։ Խմբի պրոդյուսեր Պակ Ջին Յոնգը գրում է Թվիթերում, որ ինքը «Dream High»-ի նկարահանումների ժամանակ գրել է նոր երգ։ Ավելի ուշ նա ավելացրել է, որ ալբոմի պրոդյուսերը միայն ինքը չի։ Միաժամանակ, Rainstone-ը, (Ռի Ու Սոկը), JYP Ent.-ի պրոդյուսերներից մեկը, հայտնել է, որ նոր ալբոմում տեղ կգտնեն 6 կամ 7 երգեր։ Հայտնի է դարձել, որ Rodney «Darkchild» Jerkins-ը, ով երգերի հեղինակ ու կատարող է, ու Գրեմմի մրցանակի նոմինանտ Claude Kelly-ն ևս մասնակցել են ալբոմի ստեղծման գործում։

Փետրվարին «Starsing Records»-ը հայտնել է, որ ամենավաճառվող ալբոմների ցանկում, Լեդի Գագայի ու Թեյլոր Սվիֆթի ալբոմների հետ նույն ցուցակում առաջատար տեղ է զբաղեցնում Wonder Girls-ի «Special Edition» ալբոմը։

2011 թվականին Շանհայում անց կացվող «Chloe Fashion Show»-ի ժամանակ աղջիկները մի քանի հարցազրույներ են տվել։ Սոն Յեն, որպես ավագ ասել է, որ դեռևս անհայտ է, արդյոք կլինեն չինարեն երգեր նոր աբոմի մեջ և, որ հնարավոր է ապագայում թողարկվի չինարեն ալբոմ։ Յե Ընը հայտնել է, որ շատ հետաքրքրված է նոր ալբոմի երգերի ստեղծումով։

Ապրիլի 6-ին «Kim Hee Chul’s Young Street» հաղորդման եթերի ժամանակ Սոն Յեն ասել է, որ մոտ ժամանակներում հնարավոր է նրանց վերադարձը Կորեա։ Ունկնդրողներից մեկի հարցին պատասխանելով, նա ասել է. «Չնայած, մենք հիմա ելույթ չենք ունենում Կորեայում, ես շատ հպարտ եմ, որ քեյ-փոփը հայտնի է դարձել ամբողջ աշխարհում։ Այդ պատճառով ես շատ եմ ցանկանում ելույթ ունենալ Կորեայում։ Ես գիտեմ, մեր երկրպագուները շատ են սպասում մեզ։ Ես կարծում եմ, որ տարեվերջին մենք լավ նորություններ կունենանք։» Դրանից հետո նա ավելացրել է. «Այն երկրպագուների համար, ովքեր մեզ շատ են սպասում, հավատացած եղեք, մենք տարեվերջին կհանդիպենք ձեզ հետ։ Խնդրում եմ, աջակցեք մեզ։»

Հունիսի 30-ին հայտարարել են, որ աղջիկները հրավիրվել են Աթենքում անց կացվող «2011 Special Olympics»-ի փակման արարողությանը։ Նրանք կատարել են կորեական ազգային «Արիրան» երգը, ինչպես նաև «Nobody» երգը անգլերենով և «Tell Me»-ն՝ կորեերենով։ Ելույթը կայացել է հուլիսի 4-ին։ Սո Հիին հրավիրում են Nylon Korea ամսագրի օգոստոսյան համարի համար ֆոտոսեսիայի ու հարցազրույցի։ Խումբը JYP Nation-ի հետ «JYP Nation in Japan 2011»-ի շրջանակներում համերգներ է անց կացնում «Saitama Super Arena»-ում օգոստոսի 17-ին և 18-ին։

Օգոստոսի 5-ին խումբը մասնակցել է «Mashup Monday» հաղորդմանը, որտեղ աղջիկները կատարում են B.O.B.-ի և Բրունո Մարսի «Nothin' On You» երգի քավըրը։ Սոն Յեն ասել է. «Մենք պարզապես ցանկանում էինք ցույց տալ մեր սերը դեպի երկրպագուները… Սա իդեալական երգէ դրա համար»։ Յե Ընը շարունակել է. «Սա առաջին անգամ է, երբ մենք կենդանի ելույթ ենք ունեցել երաժշտական գործիքներով։ Ես սկսեցի մասնագիտանալ դաշնամուր նվագել, հետո մեզ միացան երկու կիթառահարներ։ Հետո մենք ավելացրինք հարվածային գործիքներ։ Մենք միշտ շարժման մեջ ենք գտնվում, չենք մնում նույն երկրում երկար ժամանակ։ Մեզ մնում էր պարապել ճանապարհին։» 

Հոկտեմբերի 23-ին JYP Ent.-ը ներկայացրել է նոր պաստառ «R U Ready?» գրությամբ։ Այդ ժամանակ էլ հայտնի է դարձել, որ խմբի նոր ալբոմը հասանելի կլինի նոյեմբերի 7-ից։ Ալբոմին և ներկայացումներին պատրաստվելու հարցում աղջիկներին օգնել են Բեյոնսեի պարային բեմադրող Jonte-ն և Քեթի Փերրիի հետ աշխատած ոճաբան Johnny Wujek-ը։

Առաջին թիզեր տեսահոլովակը, նկարներից հետո, որոնք ներկայացվել էին տարբեր կայքերում, Յություբյան էջում տեղադրվում է նոյեմբերի 1-ին։ Երկրորդ թիզերը ներկայացրել են նոյեմբերի 3-ին, իսկ թրեքների ցանկը թողարկվել է նոյեմբերի 4-ին։ Ալբոմում տեղ են գտել 12 երգեր, որոնցից մեկը՝ «G.N.O»-ն, գրվել էր Յե Ընի կողմից։

Նոյեմբերի 7-ին թողարկվել է ալբոմն ու «Be My Baby» երգի տեսահոլովակը։ Նոյեմբերի 11-ից սկսվել են Music Bank-ում ելույթները։ Այդ ժամանակ նաև հայնտնի է դարձել, որ խումբը School Gyrls խմբի հետ միասին նոր հեռուստաշոու պետք է թողարկի։

### 2012 թվական։ Առաջընթաց արտասահմանում. Չինաստան, Ճապոնիա, Ամերիկա և վերադարձ Կորեա
2012 թվականի հունվարին աղջիկները Miss A խմբի հետ ելույթ են ունեցել Թայվանում «2012 Superstar Red & White Red White Music Festival» (2012超級巨星紅白藝能大賞) միջոցառման ժամանակ։

Հետագայում նրանք թողարկել են «The Wonder Girls» հեռուստատեսային ֆիլմը Ամերիկայում։ Ինչպես նաև այդ ֆիլմի համար թողարկվել է «The DJ is Mine» սաունդթրեքը, որը ձայնագրվել է School Gyrls խմբի հետ։ Երգը թողարկվել է հունվարի 11-ին։ Դրանից անմիջապես հետո երգը գրավել է կորեական հիթ-շքերթների առաջին հորիզոնականներ։ Ֆիլմի պրեմիերան կայացել է Լոս Անջելեսում հունվարի 20-ին։ Հեռուստատեսությամբ պրեմիերան կայացել է փետրվարի 2-ին TeenNick հեռուստաալիքով։

Երկար դադարից հետո Յե Ընը հայտնել է, որ խմբի վերադարձը տեղի է ունենալու հունիսին։ Խումբը նոր մինի-ալբոմ թողարկել է հունիսի 3-ին։ Այն ուներ «Wonder Party» անունը։ Ալբոմի գլխավոր երգի՝ «Like This», տեսահոլովակը թողարկվել է նույն օրը։ Այն միանգամից բարձր հորիզոնականներ է զբաղեցրել այնպիսի հիթ-շքերթներում, ինչպիսիք են «Daum»-ը և «Soribada»-ն։ Հունիսի 12-ին խումբը «MBC's Show Champion»-ի բեմում ստացել է իր առաջին մրցանակը այս երգի համար։ 

Հունիսի կեսին խումբը հայտնել է Ճապոնիայում առաջնելույթի մասին։ Նրանց ճապոնական DefStar Records լեյբլը հետաքրքրվել է «Nobody» երգով, և լսելով աղջիկների հին երգերն ու ալբոմները, որոշել է, որ խմբի առաջին ճապոնական սինգլը պետք է ունենա «Nobody For Everybody» անունը։ Երգը թողարկվել է հուլիսի 25-ին։ Խումբը ընտրվել է ճապոնական «Kowa for the Marshpuff» ապրանքանիշի համար, որպես CF մոդելներ։ Գովազդի համար, որպես երաժշտություն ընտրվել է խմբի առաջին ճապոնական սինգլը։ 

2012 թվականի հուլիսի 3-ին ասվել է, որ խմբի նոր երգը՝ «Like Money», թողարկվելու է հուլիսի 10-ին։ Akon-ը աջակցել է խմբին երգի ձայնագրման և տեսահոլովակի նկարահանման հարցերում։ Հուլիսի 21-ին և 22-ին Wonder Girls-ը Akon-ի հետ ելույթ է ունեցել «Green Groove Festival 2012» փառատոնի ժամանակ։

Սեպտեմբերի 5-ին խումբը «iHeartRadio»-ի եթերում կատարել է «Ouch», «Stay Together» և «Wake Up» երգերը, որոնց նրանց ապագա ամերիկյան ալբոմից էին։ Հոկտեմբերին «A Very Special Christmas 25th Anniversary» սկավառակի համար թողարկվել է «Best Christmas Ever» երգը։ Խումբը նաև նոյեմբերի 14-ին թողարկել է ճապոնական «Wonder Best» ալբոմը, որտեղ ներառված էին ինչպես ճապոներեն, այնպես էլ կորեերեն և անգլերեն երգեր։

### 2013-2014 թվականներ։ Դադար և Սոն Յեի հեռացում խմբից
Դեռևս 2012 թվականի նոյեմբերին Սոն Յեն հայտարարել է, որ պատրաստվում է ամուսնանալ 2013 թվականի հունվարին, այդ պատճառով JYP-ն հայտարարել է, որ խումբը դադար է վերցնում։ 2013 թվականի փետրվարի 5-ին Փյոնգ Չանգում Wonder Girls-ը մինչ դադարի անցնելը ելույթ է ունեցել վերջին անգամ։ Հոկտեմբերին լույս աշխարհ է գալիս Սոն Յեի դուստրը։ 

2013 թվականի դեկտեմբերին Սո Հին լքել է JYP-ին և միացել Big Hit Entertaiment-ին՝ կենտրոնանալով դերասանական կարիերայի վրա : Սակայն դա չի անդրադարձել նրա երաժշտական կարիերայի վրա, և նա շարունակել է մնալ JYP-ի անդամ։ Այնուամենայնիվ, Սո Հին շարունակել է ելույթ ունենալ խմբի հետ, ինչը խթանել է JYP-ի և Big Hit-ի համագործակցությանը։ BH Ent.-ը հայտնել է. «Սո Հիի JYP-ի հետ ունեցած պայմանագարի ժամկետը պարզապես լրացել է. ճիշտ չէ, որ նա ամբողջովին դադարեցրել է երաժշտական կարիերան։ Եթե նրա նախորդ լեյբլն առաջարկի ալբոմի կամ երգի տեսքով համագործակցություն, ապա մեր դռները բաց են։ Այնուամենայնիվ, մենք պետք է հաշվի առնենք նաև Սո Հիի կարծիքը։» 

Խմբի անդամների հեռանալու լուրերի պատճառով շատ կորեական լրատվամիջոցներ և օգտատերեր սկսել են քննարկել խմբի լուծարման թեման։ Սակայն JYP-ին հայտնել և հանգստացրել է երկրպագուներին, որ այդ լուրերը կեղծ են և խումբը չի լուծարվում։ Նա նաև հերքել է Սոն Յեի լեյբլը լքելու մասին տարածվող լուրերը, ասելով, որ նա դեռ մնում է խմբի և լայբլի անդամ, անկախ իր ոչ ակտիվ կարգավիճակից։ 

2014 թվականի դեկտեմբերին Սոն Յեն հայտարարել է, որ վերջանականապես լքում է JYP-ին և դադարեցնում իր կարիերան, ավելի շատ կենտրոնանալով ընտանիքի և Հայիթիում ամուսնու հետ միսիոներական աշխատանքներ կատարելու վրա։

### 2015 թվական
2015 թվականի հարցազրույցի ժամանակ խմբի գլխավոր ռեփեր Յու Բինը խոսել է Ջասթին Թորնի հետ համագործակցության մասին։ Հունիսի 24-ին JYP-ին հայտնել է խմբի վերադարձի մասին երկու տարի դադարից հետո։ Ընկերության ներկայացուցիչներից մեկը հայտարարել է, որ Սոն Մին, ով լքել էր խումբը 2010 թվականին, կրկին միանալու է խմբին։ Չնայած, որ հայտարարվել էր, որ Սոն Մին ու Սո Հին մասնակցություն են ունենալու գովազդային գործունեության մեջ, հուլիսի 20-ին խմբի ֆան-ակումբում հայտնել են, որ նրանք դեռ վերջանակապաես չեն միացել խմբին։ 

Կազմվել է նաև գործիքային խումբ այլ կազմով, որտեղ ամեն անդամ նվագում էր որևէ գործիքի վրա. Յու Բինը հարվածային գործիքներ, Յե Ընը ստեղնաշարային գործիքներ, Հյե Ռիմը կիթառ և Սոն Մին բաս-կիթառ։ Խումբը օգոստոսի 3-ին թողարկել է իր երրորդ ալբոմը՝ «Reboot»: Ալբոմը մեծ ուշադրության է արժանացել, քանի որ միանգամից զբաղեցրել է Gaon Albums հիթ-շքերթի հինգերորդ և Billboard US World Albums-ի երկրորդ հորիզոնականները։ Օգոստոսի 2-ին թողարկվել է ալբոմի գլխավոր երգը, որն ուներ «I Feel You» անունը։

Խմբի ժամանակավոր անդամները՝ Սոն Յեն և Սո Հին, օգոստոսի 8-ին ներկա են եղել Music Core-ում։ Յու Բինը հայտնել է, որ Սոն Յեն իր դստեր հետ նկարահանվել է «I Feel You»-ի տեսահոլովակում։ 

Սեպտեմբերին Սոն Յեն հայտնել է, որ վերջանակապես չի հեռանում երաժշտական արդյուանբերությունից, և, որ որոշ ժամանակ անց պետք է վերադառնա։ Նա նաև նշել է, որ կմասնակցի խմբի հետ ելույթներին, եթե ընկերությունն առաջարկի։

Հոկտեմբերի 2-ին մասնակցել է «Saturday Night Live Korea» հեռուստահաղորդման վեցերորդ եթերաշրջանում, որը հեռարձակվել է հոկտեմբերի 10-ին։ Նրանք կատարել են «Nobody» և «I Feel You» երգերը։ Նրանք դեկտեմբերի 27-ին ելույթ են ունեցել SBS Gayo Daejeon-ի բեմում։ Ինչպես նաև, դեկտեմբերի 31-ին ելույթ են ունեցել «2015 MBC Gayo Daejejeon»-ի ժամանակ, կատարելով «So Hot» և «I Feel You» երգերը։ 

Խմբի երրորդ ալբոմը ներառվել է «Billboard» ամսագրի «10 լավագույն քեյ-փոփ ալբոմներ» կազմած ցուցակում, գրավելով առաջին հորիզոնականը։

300px|մինի|աջից|Ելույթ 2016 թվականի հուլիսին

### 2016 թվական։ Վերադարձ «To the Beautiful You» ալբոմով
2016 թվականի կեսերին խումբը սկսել է իր պրոմոշրջագայությունները չորրորդ ստուդիական ալբոմով։ Հունիսի 18-ին թողարկվել է «To the Beautiful You» ալբոմի գլխավոր երգը։ Հուլիսի 5-ին խումբը թողարկել է երկրորդ գլխավոր երգը՝ «Why So Lonely»:

## Խմբի կազմ
### Ներկայիս կազմ


Kim Yu-bin at a fanmeet in July 2016 02.jpg| Յու Բին
Yenny at a fanmeet in July 2016 02.jpg| Յե Ըն
Sunmi at a fanmeet in July 2016 06.jpg | Սոն Մի
Woo Hye-rim at a fanmeet in July 2016 03.jpg | Հյե Ռիմ


### Նախկին անդամներ


Hyuna Gimpo airport 2014 (cropped).jpg| Հյոնա
Sunye.jpg| Սոն Յե
File:Sohee in 2007 01.jpg| Սո Հի


### Ժամանակագրություն


ImageSize = width:1000 height:auto barincrement:50
PlotArea = left:200 bottom:80 top:0 right:35
Alignbars = justify
Dateformat = dd/mm/yyyy
Period = from:2007 till:2016
TimeAxis = orientation:horizontal Format:yyyy
Legend = orientation:horizontal position:bottom
ScaleMajor = increment:1 start:2007

Colors =
 id:Member  value:purple         legend:Member
 id:Lines1  value:black       legend:Studio_Releases
 id:Lines2  value:gray(0.9)   legend:EP_Releases

LineData =
 at:13/09/2007 color:Lines1 layer:back
 at:30/09/2008 color:Lines2 layer:back
 at:15/05/2010 color:Lines2 layer:back
 at:07/11/2011 color:Lines1 layer:back
 at:03/06/2012 color:Lines2 layer:back
 at:25/07/2012 color:Lines2 layer:back
 at:03/08/2015 color:Lines1 layer:back

BarData =
 bar:Yeeun  text:"Ye-eun"
 bar:Yubin  text:"Yubin"
 bar:Hyerim text:"Hyerim"
 bar:Sunmi  text:"Sunmi"
 bar:Sunye  text:"Sunye"
 bar:Sohee  text:"Sohee"
 bar:Hyuna  text:"Hyuna" 
 
PlotData=
 width:10 textcolor:black align:left anchor:from shift:(10,-4)

 bar:Sunye  from:01/01/2007 till:20/07/2015 color:Member
 bar:Yeeun  from:01/01/2007 till:end color:Member
 bar:Sunmi  from:01/01/2007 till:01/02/2010 color:Member
 bar:Sunmi  from:23/06/2015 till:end color:Member
 bar:Hyuna  from:01/01/2007 till:01/07/2007 color:Member
 bar:Sohee  from:01/01/2007 till:11/12/2013 color:Member
 bar:Yubin  from:09/07/2007 till:end color:Member
 bar:Hyerim from:22/01/2010 till:end color:Member




## Սկավառակագրություն

### Ստուդիական ալբոմներ

### Տևական երգեր

### Ժողովածուներ

### Կորեական սինգլեր

### Անգլերեն սինգլեր

### Գովազդային սինգլեր

## Մրցանակներ և անվանակարգեր

### Golden disk awards

### Seoul music awards

### Mnet Asian Music Awards

### Korean Music Awards

### Cyworld Digital Music Awards

### Mnet 20's Choice Awards

### Style Icon Awards

### Melon Music Awards

### Bugs Music Awards

### Gaon Chart K-Pop Awards

2
### SBS MTV Best of the Best

### MTV Asia Award

### Myx Music Awards

### ASAP Pop Viewers' Choice Awards

### Singapore E-Awards

### Nickelodeon Kids' Choice Awards

### World Music Awards

### Popstar! Poptastic Awards

### Shorty Awards

### Այլ մրցանակներ

### Music Bank

### Inkigayo

### M! Countdown

### Show Champion

### The Show

### K-Pop Con

## Ֆիլմագրություն

### Ֆիլմեր

### Հեռուստատեսություն

### Մասնակցությունն այլ տեսահոլովակներում

## Շրջագայություններ
;Գլխավոր
* Wonder Girls 1st Wonder Tour (2009)
* Wonder Girls World Tour (2010)
* Wonder Girls 1st Asia Tour (2010)
* Wonder World Tour (2012)
* The Like Money US Tour (2012)

;Բացման արարողություններ
* Jonas Brothers World Tour 2009 (2009)

### JYP Nation
* JYP Nation (2009)
* JYP Nation «Team Play» (2010)
* JYP Nation (2011)
* JYP Nation «One Mic» (2014)
* JYP Nation «Hologram Concert» (2016)

## Ծանոթագրություններ


## Աղբյուրներ
* 
* Wonder Girls  ի սկավառակագրությունը MusicTea կայքում
* 
* Wonder Girls ի սկավառակագրությունը Discogs կայքում

Կատեգորիա:JYP Entertainment
Կատեգորիա:Հարավկորեական երաժշտական խմբեր
Կատեգորիա:Քեյ փոփ երաժշտական խմբեր